Godkendelse af forlig i KTO er udsat | KPnet
Lærerne er udset til særligt mål for regeringens angreb på de faglige rettigheder, arbejdstid og løn. Bag deres modpart i Kommunernes Landsforening står en samlet regering og den borgerlige ‘opposition’, der vil lade lærerne betale for en nyliberal folkeskolereform med forringet undervisning. Her demonstrerer de københavnske lærere og pædagoger den 7. februar 2013 på Rådhuspladsen mod den tvungne heldagsskole Foto: KP
– Når jeg på FOAs vegne foreslog repræsentantskabet i KTO at udsætte den endelige godkendelse af det generelle forlig, så skyldes det en aftale om, at ingen organisationer, der er med i KTO, skal efterlades på perronen, mens vi andre sætter vores underskrift er på det generelle forlig. Vi venter til alle er steget på toget, siger Dennis Kristensen, formand for FOA.
– Alle organisationer oplever, at et fælles forlig om de generelle spørgsmål er kombineret med en reel vilje fra kommunernes side til at forhandle de spørgsmål, som kun vedrører et enkelt forbunds medlemmer. Og i år står vi altså med en melding fra lærerområdet om, at der ikke har været tale om realitetsforhandlinger.